Hua Guofeng

Hua Guofeng (lihtsustatud hiina kirjas 华国锋 ; traditsioonilises hiina kirjas 華國鋒 ; pinyin'is Huá Guófēng ; sünninimi Su Zhu; 16. veebruar 1921 Jiaochengi maakond, Shanxi – 20. august 2008 Peking) oli Hiina Rahvavabariigi partei- ja riigitegelane.

1940. aastatel oli ta sõdur Hiina Punaarmees ja partei propagandist. Ta oli alates 1949. aastast juhtival parteitööl Hunani provintsis.Hua Guofeng Alpha History 1969. aastal valiti ta Hiina Kommunistliku Partei Keskkomitee liikmeks ja 1973. aastal Keskkomitee Poliitbüroo liikmeks. 1975–1976 oli ta Hiina Rahvavabariigi Riiginõukogu peaministri asetäitja, 1975–1977 ühtlasi ka ühiskondliku julgeoleku minister.

7. oktoobrist 1976 kuni 29. juunini 1981 oli Hua Guofeng Hiina Kommunistliku Partei Keskkomitee esimees ja ühtlasi 4. veebruarist 1976 (7. aprillini 1976 kohusetäitja) kuni 10. septembrini 1980 Hiina Rahvavabariigi Riiginõukogu esimees (sisuliselt valitsusjuht).Countries Ch rulers.org

Mao Zedongi surma järel kõrvaldas Hua Guofeng võimult Nelikjõugu liikmed ja laskis nad 6. oktoobril 1976 vahistada.What Was the Gang of Four in China? ThoughtCo.

1980. aastate algul jäi Hua Guofeng võimuvõitluses Deng Xiaopingile alla ja oli sunnitud juhtivatelt ametikohtadelt tagasi astuma.Hua Guofeng Chinese Posters Hiina Kommunistliku Partei Keskkomitee liikmeks jäi ta siiski kuni 2002. aastani.Hua Guofeng, successor to Chairman Mao, dies The Telegraph, 20. august 2008

Viited

Kategooria:Hiina poliitikud
Kategooria:Sündinud 1921
Kategooria:Surnud 2008